text: ২০২০ খ্রিষ্টাব্দের ৩ নভেম্বর মার্কিন যুক্তরাষ্ট্রের রাষ্ট্রপতির পদে নির্বাচন, ১০০টির মধ্যে ৩৫টি আসনে সিনেট নির্বাচন এবং সকল ৪৩৫টি আসনে হাউজ অব রিপ্রেজেনটেটিভস নির্বাচন অনুষ্ঠিত হয়। এছাড়াও বছরজুড়ে ১৩টি রাজ্য ও অঞ্চলের গভর্নর নির্বাচন এবং একই সাথে বিভিন্ন রাজ্য, স্থানীয়, জাতিতাত্ত্বিক ও বিচার বিভাগীয় নির্বাচন ও বেশ কয়েকটি গণভোট অনুষ্ঠিত হয়।
  
  রাষ্ট্রপতি নির্বাচনে সাবেক ডেমোক্র‍্যাটিক উপরাষ্ট্রপতি জো বাইডেন যুক্তরাষ্ট্রের ক্ষমতাসীন রিপাবলিকান প্রার্থী ডোনাল্ড ট্রাম্পকে পরাজিত করেন। বাইডেন ডেমোক্র্যাট দলের মনোনয়নের জন্য দলের প্রাইমারিতে বেশ কয়েকজন প্রার্থীকে পরাজিত করেন, অন্যদিকে ডোনাল্ড ট্রাম্প রিপাবলিকান দলের প্রাইমারিতে নামমাত্র বিরোধিতার সম্মুখীন হন। কংগ্রেসের নির্বাচনে ডেমোক্র‍্যাটরা কিছু আসন হারালেও হাউজ অব রিপ্রেজেনটেটিভসের সংখ্যাগরিষ্ঠতা ধরে রাখতে সক্ষম হয়। কিন্তু জর্জিয়ায় নির্বাচনের ভাগ্য রান-অফ নির্বাচনে যাওয়ায় সিনেটের সংখ্যাগরিষ্ঠতা অনির্ধারিত থেকে যায়। এছাড়াও ২০২০ সালে ডিস্ট্রিক্ট অব কলাম্বিয়া এবং স্থায়ী অধ্যুষিত দ্বীপসমূহের ছয়জন ভোটবিহীন ডেলিগেটদের প্রতিযোগিতামূলক নির্বাচনও অনুষ্ঠিত হয়।
  
  এছাড়া মোট ৯৯টির মধ্যে পূর্বনির্ধারিত ৮৬টি রাজ্যের লেজিসলেচার এবং ১১টি রাজ্যে গভর্নর নির্বাচন অনুষ্ঠিত হয়। শুধুমাত্র একটি রাজ্যের গভর্নর এবং দুইটি লেজিসলেচারে ক্ষমতার দ্বিপাক্ষিক হাতবদল হয়। রিপাবলিকানরা মন্টানার গভর্নর নির্বাচনে জয়লাভ করে এবং নিউ হ্যাম্পশায়ার আইনসভার উভয় কক্ষে নিয়ন্ত্রণ অধিষ্ঠা করে। ২০২০ সালের নির্বাচন হলো পুনর্নির্মাণ চক্রে প্রভাব বিস্তারকারী সর্বশেষ প্রধান নির্বাচন। এই পুনর্গঠন ২০২০ সালের জনগণনার পর শুরু হবে। এছাড়া ২০২০ সালে আরও বেশ কয়েকটি রাজ্যের নির্বাহী ও বিচার বিভাগীয় নির্বাচন এবং সেই সাথে অনেক গণভোট, জাতিগত নির্বাচন, মেয়র নির্বাচন এবং আরও কিছু স্থানীয় নির্বাচন অনুষ্ঠিত হয়।
  
  ২০২০ সালের ভোটারদের প্রধানতম বিবেচ্য বিষয় ছিল কোভিড-১৯ মহামারি। এছাড়া স্বাস্থ্য নীতি, অর্থনীতি, বর্ণবৈষম্য এবং গর্ভপাত ইত্যাদি বিষয় নির্বাচনে গুরুত্ব পেয়েছে। সামাজিক দূরত্বের গাইডলাইন নজিরবিহীনভাবে নির্ধারিত সময়ের পূর্বে ভোটদান এবং ডাকযোগে ভোটপ্রদানের হার বৃদ্ধি পায়। নির্বাচনে ভোটদানের হার সাম্প্রতিক যেকোনো নির্বাচনের সময়কে ছাড়িয়ে যায়। একটি পরিসংখ্যান অনুসারে নির্বাচনে ভোটদানে সক্ষম ব্যক্তিদের উপস্থিতি ১৯০০ সালের নির্বাচনকেও ছাড়িয়ে যায়। নির্বাচনে বাইডেনের জয়ের পর ট্রাম্প ও অন্যান্য রিপাবলিকানরা হার মেনে নিতে অস্বীকার করে এবং ভিত্তিহীন জালিয়াতির অভিযোগ আনে।
  
  যুক্তরাষ্ট্রীয় নির্বাচন
  
  রাষ্ট্রপতি নির্বাচন 
  
  ২০২০ সালের নির্বাচনটি ছিল মার্কিন যুক্তরাষ্ট্রের ৫৯তম চতুর্বার্ষিক রাষ্ট্রপতি নির্বাচন। ২০২১ সালের ২০ জানুয়ারি থেকে ২০২৫ সালের ২০ জানুয়ারি পর্যন্ত মেয়াদে রাষ্ট্রপতি নিযুক্তকরণের জন্য নির্বাচন অনুষ্ঠিত হয়। ৭ নভেম্বরের মধ্যে অধিকাংশ গণমাধ্যম ক্ষমতাসীন রিপাবলিকান রাষ্ট্রপতি ডোনাল্ড ট্রাম্পকে পরাজিত করে সাবেক উপরাষ্ট্রপতি ডেমোক্র্যাটিক প্রার্থী জো বাইডেনের নতুন রাষ্ট্রপতি নির্বাচিত হওয়ার বিষয়টি নিশ্চিত করে। প্রতিটি রাজ্যের জনপ্রিয় ভোটে নির্বাচিত প্রার্থী অনুসারে ১৪ ডিসেম্বর নির্বাচক মণ্ডলী (ইলেকটোরাল কলেজ) তাদের ভোট প্রদান করবেন। কংগ্রেস ইলেকটোরাল ভোটগুলো গণনার পর ২০২১ সালের ৬ জানুয়ারি একটি যৌথ ঘোষণায় নির্বাচনে বিজয়ীর নাম ঘোষণা করবে।
  
  বাইডেন ২০১৬ সালের রাষ্ট্রপতি নির্বাচনে হিলারি ক্লিনটন বিজিত সকল রাজ্যে জয়ী হবেন বলে পূর্বানুমান করা হয়। এছাড়াও তিনি অ্যারিজোনা, জর্জিয়া, মিশিগান, পেনসিলভানিয়া, উইসকনসিন এবং নেব্রাস্কার দ্বিতীয় কংগ্রেসীয় জেলায় জয় লাভ করবেন বলে পূর্বানুমান করা হয়। কোনো অবিশ্বাসী নির্বাচক থাকবেন না ধরে নিয়ে বলা হয়েছিল বাইডেন ৩০৬টি ইলেকটোরাল ভোটে জয়ী হবেন, যেখানে কিঞ্চিৎ সংখ্যাগরিষ্ঠ জয়ের জন্য ৫৩৮ ভোটের মধ্যে বাইডেনের প্রয়োজনীয় ছিল ২৭০টি ভোট। নির্বাচনের চূড়ান্ত ফলাফল ঘোষণা করা না হলেও, নির্বাচনবিষয়ক সাংবাদিক নেইট সিলভারের পূর্বানুমান করেন যে বাইডেন জাতীয় জনপ্রিয় ভোটে চার কিংবা পাঁচ পয়েন্টের মধ্যে কোনো পয়েন্টে নির্বাচিত হবেন। তৃতীয় দল এবং স্বতন্ত্র প্রার্থীদের মধ্যে লিবার্টারিয়ান পার্টির জো জোর্গেনসেন সবচেয়ে বেশি, দশ লাখের অধিক ভোট লাভ করেন। গ্রিন পার্টির প্রার্থী হোয়ি হকিন্স তিন লক্ষের বেশি ভোট নিয়ে পরবর্তী অবস্থানে আছেন।
  
  ক্ষমতাসীন রাষ্ট্রপতি ডোনাল্ড ট্রাম্প রিপাবলিকান দলের প্রাইমারিতে নামমাত্র বিরোধিতা লাভ করে পুনঃমনোনয়ন পান। এছাড়া রিপাবলিকান দল ক্ষমতাসীন উপরাষ্ট্রপতি মাইক পেন্সকে ২০২০ সালের নির্বাচনে ট্রাম্পের রানিং মেট হিসেবে পুনরায় মনোনীত করে। ২০২০ সালের এপ্রিল মাসের প্রথম দিকে ডেমোক্র‍্যাটিক পার্টির প্রেসিডেনশিয়াল প্রাইমারি থেকে বার্নি স্যান্ডার্সের প্রার্থিতা প্রত্যাহারের পর বাইডেনই মনোনয়ন পাবেন বলে ধারণা করা হচ্ছিল। ডেমোক্র‍্যাটিক দলের জাতীয় কনভেনশনের ঠিক পূর্বে বাইডেন তার রানিং-মেট হিসেবে কমলা হ্যারিসকে নির্বাচন করেন। বাইডেন এবং স্যান্ডার্সের সাথে সাথে এলিজাবেথ ওয়ারেন, মাইকেল ব্লুমবার্গ, পিট বুটিজেজ, অ্যামি ক্লোবুচার এবং তুলসী গ্যাবার্ড ডেমোক্র‍্যাটিক পার্টির প্রাইমারিতে অন্তত একটি ডেলিগ্যাটের ভোট লাভ করেন। দুইটি প্রধান দলের পাশাপাশি আরও প্রায় ১২০০ জন যুক্তরাষ্ট্রীয় সরকারে তৃতীয় দল এবং স্বতন্ত্র প্রার্থী হিসেবে নাম নিবন্ধন করান।
  
  বাইডেন এখন পর্যন্ত মার্কিন যুক্তরাষ্ট্রের নির্বাচিত প্রবীণতম রাষ্ট্রপতি। দপ্তরে অধিষ্ঠিত হওয়ামাত্রই কমলা হ্যারিস হবেন যুক্তরাষ্ট্রের প্রথম মহিলা উপরাষ্ট্রপতি। ১৯৯২ সালের নির্বাচনে জর্জ হারবার্ট ওয়াকার বুশের পর ট্রাম্পই হলেন পুনর্নির্বাচনে হারা প্রথম এবং সব মিলিয়ে পুনর্নির্বাচনে হারা যুক্তরাষ্ট্রের দশম রাষ্ট্রপতি। অনুমিত বিজেতা বিচারে সর্বশেষ আটবারের মধ্যে সাতবারই ডেমোক্র‍্যাটরা জাতীয় জনপ্রিয় ভোটে সংখ্যাগরিষ্ঠতা পেলেন, যদিও শেষ আটবারের মধ্যে তিনবারই রিপাবলিকানরা ইলেকটোরাল ভোটে জয় লাভ করেছিলেন (এবং রাষ্ট্রপতি মনোনীত হয়েছিলেন)।
  
  কংগ্রেস নির্বাচন
  
  সিনেট নির্বাচন
  
  প্রাদেশিক নির্বাচন
  
  গভর্নর নির্বাচন
  
  Table of state, territorial, and federal results
  
  এই ছকে ২০২০ সালে অনুষ্ঠিত নির্বাচনে প্রতিটি রাজ্য ও অঞ্চলের রাষ্ট্রপতি, কংগ্রেস, গর্ভনর এবং রাজ্য আইনসভা পদের দলীয় ফলাফল দেখানো হয়েছে।
  
  আরও দেখুন 
   Russian interference in the 2020 United States elections
   Voter suppression in the United States, 2019–2020
  
  টীকা
  
  তথ্যসূত্র
  
  আরও পড়ুন 
   
   
   
   
   
   . (Photos depicting printing of paper ballots)
  
  বহিঃসংযোগ
title: মার্কিন যুক্তরাষ্ট্রের নির্বাচন ২০২০